# **DECIZIA ETAPEI DE ÎNCADRARE**

## Nr. 00 din 00.00.2018

Proiect

Ca urmare a solicitării de emitere a acordului de mediu adresate de **Colciar Catalin Dumitru PFA**, cu sediul în Str. -, Nr. 50, Şeredeiu , Judetul Sălaj, , înregistrată la APM Salaj cu nr. 5011/09.05.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 24.09.2018, că proiectul: ***Construire grajd bovine și clădiri anexe*,** propus a fi amplasat în comuna Horoatu Crasnei, satul Șeredeiu, nr. FN, jud. Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 1, lit e) și la pct. 10, lit a);

b) Caracteristicile proiectului:

b1) mărimea proiectului: Proiectul consta in realizarea unor cladiri care vor avea rol de adapostire a bovinelor precum si de depozitare controlata a dejectiilor provenite de la grajdul de bovine. Terenul pe care se propune realizarea investitiei este situat in extravilanul localitatii Seredeiu, comuna Horoatu Crasnei, din judetul Salaj.

Investitia se va compune din urmatoarele obiecte astfel:

* grajd bovine;
* bazin vidanjabil apa menajera 15 mc;
* platforma colectare dejectii cu bazin vidanjabil purin;

Parcela studiata este identificata prin CF nr. 50503 cu nr. cadastral 50503, avand o suprafata de 9000 mp.

Terenul are ca vecinatati pe laturile nord-est, nord-vest si sud-vest terenuri proprietate privata libere de constructii iar pe latura sud-est se invecineaza cu drumul de acces.

Distanta de la obiectivul propus pana la zona de locuinte este de 325 mp.

*Grajd bovine*:

Grajdul propus va avea structura de rezistenta alcatuita din pereti portanti din zidarie de caramida intarita cu samburi din beton armat, fundatii din beton armat continue sub ziduri, planseu din beton armat.

Functiuni propuse: grajd S = 397,60 mp, colectare lapte S= 12,50 mp, hol S = 3,80 mp, vestiar S = 1,80 mp, Baie S = 3,60 mp, Filtru S = 1.80 mp, Sc = Sd = 453,80 mp, Su = 421,00 mp.

Grajdul va cuprinde:

- Sistemul de întreţinere în cuşete individuale;

- Sistem de furajare pe o latură;

- Sistem de adăpare intre doua cusete;

- Sistem de ventilaţie natural.

Construcţia se va realiza fără izolaţie termică.

*Bazin vidanjabil ape menajere:*

Constructie subterana realizata din beton armat cu un volum de 15 mc.

*Platforma betonată acoperită pentru colectare dejectii:*

Scopul construirii platformei este depozitarea temporara controlata a dejectiilor provenite de la grajdul de bovine in numar de 50 capete. Platforma betonata se va realiza sub forma unei placi de beton, iar perimetral platformei se vor realiza pereti cu inaltimea de 2 m. Colectarea purinului se va face prin intermediul unor rigole betonate care vor fi racordate la bazinul purin vidanjabil din zona platformei. Sc platformă = 135,00 mp, bazin vidanjabil purin= 212 mc;

b2) cumularea cu alte proiecte: nu este cazul;

b3) utilizarea resurselor naturale:

- alimentarea cu apă a obiectivului: se va realiza de la reteaua proprie de alimentare cu apa, existenta pe amplasament;

*-* alimentarea cu energie electrică*:* se va realiza de la reteaua de alimentare cu energie electrică existentă în zonă;

b4) evacuarea apelor uzate:

* apele uzate menajere se va realiza în bazinul vidanjabil propus de 15 mc;
* evacuarea dejecțiilor lichide în bazinul vidanjabil propus cu volumul de 212 mc, Dejectiile solide si lichide se vor utiliza ca ingrasamant natural pentru fertilizarea terenurilor agricole aflate in posesie;
* evacuarea apei pluviale în sistemul de rigole pluviale din zonă;

b5) producţia de deşeuri: conform Legii nr. 211/2011(r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

- lucrările necesare organizării de şantier constă în: organizarea de şantier se va face în cadrul incintei studiat și constă în depozitări temporare de materiale şi asigurarea mijloacelor umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: comuna Horoatu Crasnei, satul Șeredeiu, nr. FN, jud. Sălaj.

c1) utilizarea existentă a terenului: conform certificatului de urbanism nr. 17/29.08.2018 emis de Primăria Comunei Horoatu Crasnei, terenul este situat în extravilanul localității Șeredeiu potrivit PUG și este proprietatea solicitantului. Situația actuală: teren liber de construcții.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

a). Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b). În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

c).Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

d). Respectarea prevederilor actelor/avizelor emise de alte autorităţi pentru prezentul proiect.

e). Realizarea reţelelor de canalizare etanşe pentru a preveni poluarea solului şi a pânzei freatice.

f). Respectarea prevederilor Ord. 119/2014, privind nivelul de zgomot.

g). Înterzicerea depozitării direct pe sol a deşeurilor sau a materialelor cu pericol de poluare.

h). Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

În cadrul ședinței CAT din data de 24.09.2018 au fost solicitate și următoarele acte/avize, pentru obținerea autorizației de construire:

* notificare DSP;
* notificare SGA;
* punct de vedere I.S.U. ”Porolissum” al județului Sălaj;
* scoatere definitivă din circuitul agricol;
* aviz OCPI;
* aviz ANIF;

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György